laion/Wikipedia-Exotic huggingface dataset:
Varjatud

"Varjatud" (prantsuse "Caché") on 2005. aasta prantsuskeelne film, mille lavastas Austria režissöör Michael Haneke. Triller põhineb Haneke stsenaariumil. Film võitis Cannes'i filmifestivalil auhinna kolmes kategoorias ning pälvis viis Euroopa filmiauhinda. Daniel Auteuil – Georges Laurent Juliette Binoche – Anne Laurent Lester Makedonsky – Pierrot Laurent, Georgesi ja Anne'i 12-aastane poeg Maurice Bénichou – Majid Walid Afkir – Majidi poeg Annie Girardot – Georgesi ema Daniel Duval – Pierre (Georgesi ja Anne'i sõber) Bernard Le Coq – Georgesi boss Nathalie Richard – Mathilde Denis Podalydès – Yvon Aïssa Maïga – Chantal Caroline Baehr – medõde Christian Benedetti – Georgesi isa Philippe Besson – saatekülaline Ametlik USA koduleht
Räägi temaga

"Räägi temaga" (hispaania "Hable con ella") on 2002. aasta Hispaania draamafilm. Selle režissöör ja stsenarist on Pedro Almodóvar. Film võitis 2002. aastal Oscari parima algupärase stsenaariumi eest ja 2003. aasta Kuldgloobuse parima võõrkeelse filmi kategoorias. Samuti pälvis see 2002. aastal Euroopa parima filmi filmiauhinna. Javier Cámara – Benigno Martín Darío Grandinetti – Marco Zuluaga Leonor Watling – Alicia Rosario Flores – Lydia González Mariola Fuentes – Rosa Geraldine Chaplin – Katerina Bilova Pina Bausch – Bailarina 'Café Müller' Malou Airaudo – Bailarina 'Café Müller' (tantsija) Caetano Veloso – Laulja peol - "Cucurrucucú Paloma" Roberto Álvarez – Doktor Elena Anaya – Ángela Lola Dueñas – Matilde Adolfo Fernández – Niño de Valencia Ana Fernández – Hermana de Lydia Chus Lampreave – Portera Paz Vega – Amparo
New Scientist

New Scientist on Inglismaal välja antav, 1956. aastal asutatud interdistsiplinaarne laiale lugejaskonnale suunatud populaarteaduslik ajakiri, kus ilmuvad peamiselt teadusajakirjanike kirjutatud artiklid uutest suundadest, avastustest ja aruteludest teaduses. Ajakirja koduleht
Jizzax

Jizzax [džizzahh] on linn Usbekistanis, Jizzaxi vilajeti keskus. Asub Näljastepi lõunaosas Sanzari jõe ääres. Varem nimetati linna eesti keeles venepäraselt Džizakiks. Asula on teada 10. sajandist. Linn muutus oluliseks kaubapunktiks Siiditeel. 1866. aastal vallutasid linna venelased kindral Dmitri Romanovski juhtimisel. 1916. aastal oli linn venevastase ülestõusu keskus. Linnas tegutsevad pedagoogikainstituut, polütehnikainstituut ja kõrgem sõjalennukool. Jalgpalliklubi So'g'diyona Jizzax mängib riigi kõrgliigas.
Priroda

Priroda (Природа) on Venemaa Teaduste Akadeemia populaarteaduslik loodusteaduste (astronoomia, füüsika, bioloogia ja maateaduste) alane kuukiri. Seda antakse välja 1912. aastast. Ajakirja autorid on teadlased ning artiklid on mõeldud teiste erialade teadlastele ja teistele nõudlikele lugejatele. Priroda Venemaa TA saidil; lingid täistekstidele alates 2005. aastast Valitud artiklid alates 1998. aastast
Peter von Glehn (1835–1876)

Peter von Glehn (vene Пётр Петрович Глен ; 8. november (vkj 27. oktoober) 1835 Jälgimäe mõis – 16. aprill (4. aprill) 1876 Peterburi) oli baltisaksa botaanik, Jälgimäe mõisnik. Peter von Glehn sündis Harjumaal Jälgimäe mõisas Peter von Glehn vanema (1796–1843) ja tema abikaasa, Auguste Caroline Marie Burchardt von Bellavary vanima lapsena. Tema noorem vend Nikolai oli Nõmme rajaja, peale tema oli Peteril ka kolm õde: Marie Elisabeth (sünd. 1840), Julie Wilhelmine (1842–1867) ja Marie (1843–1884). Glehn alustas kooliteed Tallinna Toomkoolis. Aastatel 1854–1858 õppis ta Tartu Ülikoolis botaanikat ja zooloogiat. Ülikooli lõpetas ta kuldmedaliga. Aastatel 1858–1862 osales Glehn Vene Keiserliku Geograafia Seltsi ülesandel ekspeditsioonidel Ida-Siberis, Amuurimaal ja Sahhalinil, mille tulemusel kirjutas ta kaks teost Siberi floorast. Aastal 1865 suundus Peter von Glehn elama Peterburi ning töötas sealses botaanikaaias oma surmani. Peter oli abielus Leopoldine von Bergiga. Peter von Glehni järgi on nimetatud Glehni kuusk ja sarikaliste sugukonda kuuluv ravimtaim randgleenia. Teinbas, Lembit. Jälgimäe mõis - 350 (II osa). Saku sõnumid: [1]
Taštagol

Taštagol on linn Venemaal Kemerovo oblastis, Taštagoli rajooni keskus. Asub Kondoma jõe ääres. Taštagol tekkis rauamaagikaevanduse juurde 1939. aastal. Linnaõigused sai 1963. aastal. Q126683186 Taštagoli linna ja rajooni koduleht
Saab Automobile

Saab Automobile AB on Rootsis registreeritud autotootja, mis kuulus Hollandi autotootjale Spyker Cars NV. Ettevõte sai alguse Svenska Aeroplan Aktiebolageti (hilisema Saab AB) autotootmisüksust, mis asutati 1945. aastal. Esimene müügile jõudnud auto oli Saab 92, mis toodi turule 1949. aastal. Ettevõte põhines algul vaid Rootsi kapitalil, kuid ühines 1968. aastal Scania-Vabise kontserniga. 1970. aastate lõpus toodi turule Saab 900, millest sai ajaloo parima läbimüügiga mudel. Saabist sai turvalisuse etalon autotootmise maailmas. Saab spetsialiseerus turbomootorite kasutamisele, olles esimene autotootja, kes tõi turbomootorid masstootmisse. 1990. aastal omandas General Motors 50% ettevõtte aktsiatest õigusega ülejäänud aktsiad kümne aasta jooksul välja osta. Need osteti välja 1998. aastal. 2010. aastal müüs General Motors enda finantsraskuste tõttu ettevõtte Spyker Cars NV-le. Vahetult enne müüki jõudis Saab aga autotootmise peatada. 2010. aastal tehas siiski taaskäivitati ja turule tuli lisaks Saab 9-3 seeriale ka uus Saab 9-5. 2011. aastal alustas Spyker Cars läbirääkimisi Hiina firmadega Youngman ja Pang Da Saab Automobile AB müümiseks. 2011. aasta 28. oktoobril allkirjastati vastastikuse mõistmise memorandum, mille kohaselt nõustusid hiinlased tasuma umbes 100 miljonit eurot pankrotiohtu sattunud autotootja omandamiseks. Müügiprotsess peatus 7. novembril, kui Saab Automobile AB endine omanik General Motors vetostas tema poolt Saabi kasutusse antud tehnikapatentide edasiandmise Hiina ettevõtetele. Seejärel peatus autode tootmine uuesti ja firma pankrotistus. 2012. aastal ostis ettevõtte autotootmisosa (varuosi tootnud Saab Parts müügivara hulka ei kuulunud ja jäi laenu tagatisena Rootsi riigi omandisse) osaliselt Hiina kapitalile kuuluv firma National Electric Vehicle Sweden (NEVS). 2014. aastast toodab Saab Rootsis Trollhättanis taas autosid (Saab 9-3 Aero), kuid neid müüakse esialgu vaid Rootsis ja Hiinas. NEVS-i eesmärk on muuta Saab edukaks elektriautode tootjaks. NEVS-il on selleks häid eeldusi, sest NEVS-i emafirma omab Hiinas tegutsevaid elektrisõidukite akude tehaseid. Saab töötab välja uuel Saab 9-3 platvormil elektriautot. Enne plaanitakse aga elektriauto luua senise Saab 9-3 (GM-i ajastul välja töötatud mudeli) baasil. Saab 92 A (1952) Saab 94 Saab 96 F De Luxe (1960) Saab 96 V4 1.5 (1972) Saab 95 Saab 99 (1970) Saab 99 (1979) SAAB-Lancia 600 (1981) Saab 900 Turbo Saab 9000 (1991) Saab 9000 CS Turbo Saab 9-3 National Electric Vehicle Sweden AB (NEVS, ka Nevs)
Tata

Tata (saksa keeles Totis) on linn Ungaris Komárom-Esztergomi komitaadis, Tata kreisi halduskeskus. Asub 6 km Tatabányast loodes. Tatas asub Öregi järv, mille kaldal asub Tata kindlus. Linna kõrgeim koht on 166 m kõrge kaitsealune Kálvária küngas. Asulat on esmamainitud 1221. aastal (Tota). Detailed Gazetteer of Hungary, vaadatud 23.09.2024. Tata koduleht
Kärdla kirik

Kärdla Püha Ristija Johannese kirik on Kärdla linnas asuv luterlik kirik, mis valmis 1863. aastal. Kirik asub Kärdla linnapargi põhjaosas, aadressil Posti tänav 2. Praegune kivikirik ehitati aastatel 1861–1863 Kärdla Kalevivabriku tööliste jaoks peamiselt annetuste toel. Kirik ehitati kuna Nuutri jõe ääres asunud vanakabel ehk saksa kabel jäi kasvava rahvaarvuga Kärdla jaoks väikseks. Vanakabelile eelnes pühale Olavile pühitsetud rootslaste puukabel praeguses Rannapargis, endises rootslaste surnuaias. Kirik on rajatud uusgooti stiilis. Kirik on ehitatud paekivist, ning on seest ja väljast krohvitud ja lubjatud. Tüübilt on tegemist kodakirikuga. Sissepääsu kohal asub Eestis ainulaadne lahtine kellatorn, mille ümber ehitati 1929. aastal puidust kellatorn. Ilmselt oli puittorni ehitamine seotud kirikule annetatud uue kellaga. Kärdla kiriku kell võeti maha I maailmasõja ajal ning valati ümber. Uue kella kinkis kirikule 1920. aastate lõpul Tallinna "Kuldse lõvi" võõrastemaja omanik Richard Devid, kes oli pärit Kärdlast. Kirikut restaureeriti põhjalikult aastatel 2018–2020. Seejuures sai kirik uue katuse, uksed ja aknad ning küttesüsteemi. Korrastati ka interjöör. Kirikut kasutab Kärdla Johannese kogudus. Aastal 2023 mõõdeti kirikutorni pikkuseks 22 meetrit.[viide?] Kärdla kirikuaias asub, 25. mail 2012. aastal avatud II maailmasõjas hukkunud hiidlaste mälestusmärk Kirik tagantvaates, vaade idast (2010) Vaade edelast (2008) Vaade lõunast (2015) Kärdla baptistikoguduse palvela "Kärdla kiriku ehituslugu". Originaali arhiivikoopia seisuga 16. märts 2018. Kärdla kiriku ehituslugu www.dago.ee "Kärdla kiriku restaureerimine" Eesti Kirik, 13. juuni 2018 "Kärdla kirik sai korda" ERR, 24. juuni 2020 Kärdla kirik kultuurimälestiste riiklikus registris
Sääretirp

Sääretirp, ka Sääre tirp, Kassari säär, Orjaku säär on maasäär Kassari saare edelaosas. Sääretirp on kirde-edelasuunaline umbes 2 kilomeetri pikkune kitsas maanina. Seal kasvab rohkelt kadakaid, kibuvitsu ja magesõstraid. Pinnas on üldiselt kivine. Tee Sääretirbi otsa poole Sääretirbi ots Sääretirbi viimane ots Kivikuhi Sääretirbil Sääretirp Sääretirbi rannataimestik
S-300

S-300 Favorit (vene keeles С-300 «Фаворит») (GRAU koodnimetus S-300PMU-1 (eksport variant) ..., NATO koodnimetus SA-10 Grumble) on Venemaa maa-õhk-tüüpi õhutõrjeraketisüsteemid, mida toodab praegu Venemaa sõjatööstusettevõte VKO Almaz-Antei koodnimetus(vene keeles Концерн ВКО Алмаз-Антей). Raketikompleksi seeriatootmine algas 1975. aastal ning võeti NSV Liidus relvastusse 1978. aastal. Süsteem oli mõeldud suurte tööstus- ja haldusehitiste ning sõjaväebaaside kaitseks õhurünnakute eest ja õhuruumi kontrollimiseks. S-300 võimaldab alla tulistada hävituslennukeid ja tiibrakette, selle hilisemad modifikatsioonid ka ballistilisi rakette. Süsteemi S-300 edasiarendatud versioon on S-400 (NATO klassifikatsioon SA-21 Growler), mis võeti kasutusele 28. aprillil 2007. Süsteem on täielikult automatiseeritud, kuid võimaldab ka manuaalset jälgimise ja juhtimise korraldamist. Jälgimisseadmed (radarid) võivad asuda juhtimispunkti lähedal või kuni 40 km kaugusel. Modifikatsioonid: S-300PT (SA-10A Grumble), võimaldab jälgida mitut sihtmärki ühe tulejuhtimissüsteemi kaudu, kasutuselevõtt 1978. aastal. S-300PS/S-300PM (NSA-10D/E Grumble), arvatavasti suudab kanda tuumalõhkepead, kasutuselevõtt 1985. aastal. S-300PMU, (A-10F Grumble), suurem lõhkepea ja juhtimiskiirus, toodi eksporditurule 1992. aastal. S-300PMU-1 (SA-20 Gargoyle), suurem lennukiirus ja -ulatus, uus radarisüsteem, kasutuselevõtt 1993. aastal. S-300PMU-2 (SA-20B), mõeldud keskmise lennuulatusega ballistiliste rakettide vastu, kasutuselevõtt 1997. aastal. Raketikompleksi kasutatakse peamiselt Aasias ja Ida-Euroopas, sealhulgas NATO liikmesriikides Bulgaarias ja Kreekas.  Alžeeria  Armeenia  Bulgaaria  Hiina  Egiptus  India  Iraan  Kasahstan  Põhja-Korea  Süüria  Ukraina  Venemaa  Venezuela  Vietnam S-75 S-125 S-200 S-350 S-400 Комплекс С-300В впервые поразил мишени-имитаторы ОТБР. Vaadatud 18.11.2022 S-300 PMU SA-10C Grumble C surface to air defense missile data. www.armyrecognition.com. HQ-15 – Missile Defense Advocacy Alliance. The Russian S-300PMU-1 TMD System. Barletta, Michael; Jorgensen, Erik; Saracino, Peter (July 1998). Vaadatud 18.11.2022. Офіційно: Словаччина передала Україні зенітну систему С-300 (vaadatud: 17.08.2022)  S-300 – pildid, videod ja helifailid Wikimedia Commonsis Iraan täiustas nõukogudeaegset raketikompleksi, Postimees, 18. november 2010 Asjatundjad: Poolas plahvatas Ukraina õhutõrjesüsteemi S-300 rakett Pevkur: Poolat tabanud rakett võis olla S-300 õhutõrjerakett err.ee 16. november 2022
Gomorra (film)

"Gomorra" on 2008. aasta Itaalia film, mille lavastaja on Matteo Garrone. Film põhineb Roberto Saviano raamatul "Gomorra". Film pälvis viis Euroopa filmiauhinda. Gomorra - che cazzo film verita? Kertukese blogi, 9. märts 2009 Gomorra. PÖFF, 2008
Gomorra

Gomorra (varem eesti keeles Komorra; heebrea keeles עמורה (עֲמוֹרָה), kreeka keeles Γόμορρα, araabia keeles عمورة) oli Piibli järgi linn, mille Jumal hävitas koos Soodomaga.
Gomorra (Saviano)

"Gomorra" on itaalia kirjaniku Roberto Saviano romaan. See avaldati itaalia keeles 2006. aastal. Raamat kirjeldab Itaalia maffiaorganisatsiooni Camorra tegevust. Pärast raamatu ilmumist on autor saanud mitmeid ähvardusi ja talle määrati püsiv politseieskort. 2008. aasta detsembriks oli raamatut maailmas müüdud üle 3 miljoni eksemplari. Seda on tõlgitud paljudesse keeltesse. Selle järgi on tehtud film "Gomorra". "Inside Europe's Heroin Capital" Newsweek, 13. detsember 2008
Włochy

Włochy (poola keeles 'Itaalia') on linnarajoon Varssavi edelaosas. 1938–1951 oli Włochy iseseisev linn. 1951 liideti Varssavi Ochota linnaosaga. 1994. aastast oli eraldi omavalitsus Varssavi koosseisus, 2002. aastast linnarajoon. Włochy jaguneb järgmisteks linnaosadeks: Nowe Włochy Stare Włochy Raków Salomea Okęcie Paluch Załuski Opacz Wielka Linnaosas asub Varssavi Frédéric Chopini lennujaam. https://bdl.stat.gov.pl/api/v1/data/localities/by-unit/071412865178-0988862?var-id=1639616&format=jsonapi, vaadatud 7.10.2022. Włochy koduleht
Peitusemäng

"Peitusemäng" (originaalpealkiri "Hide and Seek") on 2005. aasta psühholoogiline põnevik. Selle režissöör oli John Polson ning peaosatäitjad Robert De Niro ja Dakota Fanning. Robert De Niro – David Callaway aka Charlie Dakota Fanning – Emily Callaway Famke Janssen – Katherine Elisabeth Shue – Elizabeth Amy Irving – Allison Callaway Melissa Leo – Laura Josh Flitter – väike poiss
Ngô Bảo Châu

Ngô Bảo Châu (sündinud 28. juunil 1972 Hanois) on vietnami päritolu Prantsusmaa matemaatik. 2010. aastal sai ta Fieldsi medali.
Ursus (Varssavi)

Ursus on linnarajoon Varssavi lääneosas. 14. sajandil oli Ursuse kohal kolm küla: Czechowice, Skorosze ja Szamoty. 1952 liideti külad Czechowice linnaks, mis 1954 sai nimeks Ursus ja 1977 liideti Varssavi Ochota linnaosaga. 1993. aastast oli eraldi omavalitsus Varssavi koosseisus, 2002. aastast linnarajoon. 19. sajandi lõpus rajati Czechowice külla masinatehas Ursus, mille järgi linn hiljem nime sai. https://bdl.stat.gov.pl/api/v1/data/localities/by-unit/071412865128-0918784?var-id=1639616&format=jsonapi, vaadatud 7.10.2022. Ursuse koduleht
Tappev lähedus

"Tappev lähedus" (inglise "Bangkok Dangerous") võib olla "Tappev lähedus" (tai บางกอกแดนเจอรัส เพชฌฆาตเงียบ อันตราย), Tai kriminaalfilm aastast 1999, lavastajad on vennad Oxide Pang Chun ja Danny Pang Phat "Tappev lähedus", eelmise filmi ameerika remake aastast 2008, lavastajateks samuti vennad Pangid, peaosas Nicolas Cage
Ochota

Ochota on linnarajoon Varssavis. Ochota jaguneb Stara Ochota, Filtry, Rakowieci ja Szczęśliwice linnaosaks. Ochota sõpruslinn on Ivano-Frankivsk. https://bdl.stat.gov.pl/api/v1/data/localities/by-unit/071412865068-0918643?var-id=1639616&format=jsonapi, vaadatud 7.10.2022. Ochota koduleht
Wola

Wola on linnarajoon Varssavi lääneosas. Wolat on esmamainitud 14. sajandil. 1573–1764 valiti seal Poola kuningaid. 19. sajandini oli Wola küla, mis asus Varssavi lähistel. 1916 liideti see Varssaviga. 1944. aasta augustis tapsid Natsi-Saksamaa väed Varssavi ülestõusu mahasurumisel Wolas umbes 60 000 tsiviilisikut. Wola jaguneb järgmisteks linnaosadeks: Ulrychów, Koło, Odolany, Nowolipki, Mirów, Młynów, Czyste ja Powązki. https://bdl.stat.gov.pl/api/v1/data/localities/by-unit/071412865188-0919884?var-id=1639616&format=jsonapi, vaadatud 7.10.2022. Wola koduleht
Wudalianchi

Wudalianchi (五大连池; Wǔdàliánchí 'viis suurt järjestikust tiiki') on linn Hiinas Heilongjiangi provintsis Heihe Shi's, Wudalianchi Shi keskus. Geograafilised koordinaadid on 48° 39′ N, 126° 10′ E. Damian Harper, Steve Fallon, Katja Gaskell. China, 2005, lk 387–389. Google'i raamat Peter Neville-Hadley, J. D. Brown. Frommer's China, 2003, lk 190–191. Google'i raamat
Praga

Praga on Varssavi ajalooline linnaosa, mis asub Wisła paremal kaldal. 1648 sai Praga linnaõigused esimese Varssavi idapoolse eeslinnana. 1791 liideti linn Varssaviga. 1794 toimus seal Praga lahing, milles Poola ülestõusnud said Vene-Preisi vägedelt lüüa. 1831 toimunud lahingus Pragas said Poola väed lüüa Vene vägedelt. Tänapäeval jaguneb Praga kaheks linnarajooniks: Praga-Północ (Põhja-Praga) ja Praga-Południe (Lõuna-Praga).
Bruno Osimo

Bruno Osimo (sündinud 14. detsembril 1958 Milanos) on itaalia semiootik ja tõlketeoreetik. Dizionario affettivo della lingua ebraica, Milan, Marcos y Marcos, 2011 Manuale del traduttore, Milan, Hoepli 2011 Propedeutica della traduzione, Milan, Hoepli, 2010 La traduzione saggistica dall’inglese, Milan, Hoepli, 2006; Traduzione a qualità, Milan, Hoepli, 2004; Logos Online Translation course, 2004; Storia della Traduzione, Milan, Hoepli, 2002 Traduzione e nuove tecnologie. Informatica e internet per traduttori, Milan, Hoepli, 2001.
Foreigner

Foreigner on briti-ameerika rokkansambel, mille moodustasid 1976. aastal New Yorgis Mick Jones, endine King Crimsoni liige Ian McDonald ja ameerika laulja Lou Gramm. Ansambli albumeid on müüdud maailmas üle 70 miljoni. Ansambli tuntuimad laulud on "Cold as Ice", "Waiting for a Girl Like You" ja "I Want to Know What Love Is". 2005. aastast on ansambli laulja Kelly Hansen. Detsembris 2007 esines Foreigner Tallinnas Saku Suurhallis. "Foreigner" (1977) "Double Vision" (1978) "Head Games" (1979) "4" (1981) "Records" (1982) "Agent Provocateur" (1984) "Inside Information" (1987) "Unusual Heat" (1991) "The Very Best of" (1992) "The Very Best of... and Beyond" (1992) "Classic Hits Live/Best of Live" (1993) "JukeBox Hero: Best of" (1994) "Mr. Moonlight" (1994) "The Platinum Collection" (1999) "Rough Diamonds #1" (1999) "Hot Blooded and Other Hits" (2000) "Anthology: Jukebox Heroes" (2000) "Complete Greatest Hits" (2002) "The Definitive" (2002) "The Essentials" (2005) "Extended Versions" (2006) "The Definitive Collection" (2006) "Can't Slow Down" (2009) Ansambli koduleht
Truudus

See artikkel räägib üldmõistest. Venemaa mälestusmärgi kohta vaata artiklit Ustavus (mälestusmärk). Truudus ehk ustavus on omadus, mille puhul ollakse ustavad ehk lojaalsed kas mõnele inimesele (abikaasale, armastatule, sõbrale), inimeste rühmale (aatekaaslastele, parteile) või ideele (printsiibile). Abielutruudus Troy Jollimore. On Loyalty, Routledge 2013.
Prievidza

Prievidza (ungari Privigye, saksa Priwitz) on linn Slovakkias Trenčíni maakonnas, Prievidza ringkonna halduskeskus. Asub Nitra vasakul kaldal. Prievidzat on esmamainitud 1113. aastal. Linn on Horná Nitra turismipiirkonna keskus. Sčítanie obyvateľov, domov a bytov 2021 na Slovensku Prievidza koduleht
Pascal Lamy

Pascal Lamy (sündinud 8. aprillil 1947) on Prantsusmaa poliitik. Ta oli Maailma Kaubandusorganisatsiooni peadirektor aastatel 2005–2013. Aastatel 1999–2004 oli ta Euroopa Komisjoni kaubandusvolinik ja enne seda Prantsusmaa riigiametnik. Pascal Lamy on alates 1969. aastast Prantsusmaa Sotsialistliku Partei liige. 2009 Euroopa poliitilise kultuuri auhind
Arnold Talistu

Arnold Talistu (kuni 1936 Arnold Freidenberg; 15. juuli 1917 Tartu – 11. jaanuar 2008 Chicago) oli Ameerikas riikliku hoolekande töötaja ja väliseesti vaimulik. Ta õppis Tartu 15. Algkoolis ning aastatel 1930–1935 Tartu Poeglaste Gümnaasiumis (alates 1934 Tartu Linna Poeglaste Keskkool). 1942. aastal lõpetas ta Tartu Ülikooli õigusteaduskonna cum laude, diplomitöö teema oli "Saladuste avaldamine: KrS 29. ptk." 1943. aastal sai magistrikraadi õigusteaduses magistritööga "Kirjasaladuse kriminaalõiguslik kaitse". Akadeemiliselt kuulus ta ÜS Liivikasse. 1944. aastal põgenes ta Saksamaale, sealt siirdus Inglismaale, kust jõudis 1951. aastal Kanadasse. Ta oli Kanadas (ja hiljem USA-s) tegev riikliku hoolekande alal. Sotsiaalkindlustuse ametnikuna leidis ta (arvatavasti 1993. aastal) üles teadmata kadunuks loetud Anton Raadiku ning hiljem, poksikuulsuse tervise halvenedes, aitas ta paigutada hooldekodusse. Ta pidas vaimulikuna 28. märtsil 1999 Chicagos Anton Raadiku matusetalituse. Ta kuulus E.E.L.K. Chicago Esimese Koguduse revisjonikomisjoni ja oli ka Chicago Eesti Maja asutajaliige. Aastatel 1978–1988 õppis ta E.E.L.K. Usuteaduslikus Instituudis, mille lõpetamise järel ordineeris 26. juunil 1988 piiskop Karl Raudsepp ta õpetajaks. Aastatel 1988–1989 teenis Arnold Talistu vaimulikuna Chicagos ja Indianapolises ning oli professor Arthur Võõbuse isiklik adjunkt. Aastatel 1989–2002 oli ta Chicago Esimese koguduse hooldajaõpetaja, selle kõrvalt teenis ta ka Milwaukee ja Chicago Pauluse kogudust. Emerituuri jäi 2002. aastal. Juhan Maidlo. "Anton Raadik tuleb koju". Õhtuleht, 30. märts 1999 Konrad Veem. "Eesti Vaba Rahvakirik: Dokumentatsioon ja leksikon". Stockholm: EVR, 1988 Album Academicum Universitatis Tartuensis 1918-1944 Sissekanne Väliseesti isikuloolises andmebaasis (VEPER)
Būshehri tuumaelektrijaam

Būshehri tuumaelektrijaam on tuumajaam Iraanis, Būshehri linna lähistel, Pärsia lahe ääres. Jaama ehitamist alustati 1975. aastal Siemensi abiga, kuid tegevus seiskus 1979. aastal Iraani islamirevolutsiooni järel. 1995. aastal sõlmisid Iraan ja Venemaa kokkuleppe, mille kohaselt projekti pidi lõpule viima Venemaa ettevõte Atomstroieksport. Tööd takistasid tehnilised ja finantsraskused ning Iraani oletatava tuumarelvaprogrammi pärast muret tundvate lääneriikide poliitiline surve. Tuumajaama ametlik avamistseremoonia leidis aset 2010. aasta 21. augustil. 26. oktoobril 2010 alustati reaktori südamiku täitmist tuumkütusega. Jaama esialgseks võimsuseks kavandati 1000 MW, mille tagas üks VVER-1000 tüüpi surveveereaktor. Jaam käivitati ja avati ametlikult 2011. aasta septembris. Rahvusvahelise Aatomienergiaagentuuri poolt heaks kiidetud kokkuleppe kohaselt käitas jaama esimesed paar aastat Venemaa, varustades jaama ka kütusega ja viies ära kasutatud kütuse. Septembris 2013 andis Rosatom jaama opereerimise Iraanile üle. Novembris 2014 sõlmisid Iraan ja Venemaa kokkuleppe kahe uue reaktori ehitamiseks. Ehitus algas aastal 2017. Jaam asub seismiliselt aktiivses piirkonnas. Maavärin aastal 2013 kahjustas jaama. Jaama tegevus on kestvate rahvusvaheliste konfliktide allikaks suhetes Iraaniga. http://en.rian.ru/world/20110814/165775210.html[alaline kõdulink]